Diari Oficial de la Generalitat Valenciana


Sumari del DOGV 6786, del 31-05-2012 (2012/5261)

RESOLUCIÓ de 14 de maig de 2012, de la Conselleria d'Educació, Formació i Ocupació, per la qual s'autoritza l'Escola de l'Esport de la Generalitat a impartir el bloc comú de les activitats de formació esportiva a les quals es referix la disposició transitòria primera del Reial Decret 1363/2007, de 24 d'octubre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6786

Data del DOGV
:   31-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/5261


Data del document
:   14-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 14 de maig de 2012, de la Conselleria d'Educació, Formació i Ocupació, per la qual s'autoritza l'Escola de l'Esport de la Generalitat a impartir el bloc comú de les activitats de formació esportiva a les quals es referix la disposició transitòria primera del Reial Decret 1363/2007, de 24 d'octubre. [2012/5261]  
La disposició transitòria primera del Reial Decret 1363/2007, de 24 d'octubre (BOE 08.11.2007), pel qual s'establix l'ordenació general de les ensenyances esportives de règim especial, disposa que fins a la implantació efectiva de les ensenyances d'una determinada modalitat o especialitat, les formacions que hagen promogut o promoguen els òrgans competents de les comunitats autònomes o les federacions esportives estaran subjectes a les condicions que s'hi establixen.  
  
D'acord amb l'apartat 2 de l'esmentada disposició transitòria, el Ministeri d'Educació va aprovar l'Orde EDU/3186/2010, de 7 de desembre (BOE 11.12.2010), per la qual es regulen els aspectes curriculars, els requisits generals i els efectes de les activitats de Formació Esportiva als quals es referix la disposició transitòria primera del Reial Decret 1363 2007, de 24 d'octubre. Esta orde va ser modificada posteriorment per l'Orde EDU/581/2011, de 7 de març, per la qual es modifica l'Orde EDU/3186/2010, de 7 de desembre, per la qual es regulen els aspectes curriculars, els requisits generals i els efectes de les activitats de formació esportiva, als quals es referix la disposició transitòria primera del Reial Decret 1363/2007, de 24 d'octubre. L'article 25 establix que les administracions educatives, d'acord amb esta disposició transitòria, són les competents per a autoritzar impartir el bloc comú de les mencionades formacions, entre altres, als centres públics promoguts pels òrgans competents en matèria d'esports o, si és el cas, de formació esportiva de les comunitats autònomes, sempre que complisquen els requisits mínims d'espai, equipament i professorat exigits per a eixe bloc, en els reials decrets d'ensenyances mínimes dels títols d'ensenyances esportives que s'establisquen com a desplegament del Reial Decret 1363/2007, de 24 d'octubre.  
  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, en l'article 51.1 crea l'Escola de l'Esport de la Generalitat, dependent orgànicament i funcionalment del Consell Valencià de l'Esport, com el centre docent de la Generalitat amb competències per a impartir i autoritzar les ensenyances i la formació esportiva, sense perjuí de les competències que, en matèria d'ensenyances reglades, corresponguen a la conselleria amb competències en matèria d'educació.  
El Consell Valencià de l'Esport ha sol·licitat a esta Conselleria d'Educació, Formació i Ocupació l'autorització perquè l'Escola de l'Esport de la Generalitat, com a centre públic promogut per la conselleria competent en matèria d'esports de la Comunitat Valenciana, impartisca el bloc comú de les activitats de formació esportiva a les quals es referix la disposició transitòria primera del Reial Decret 1363/2007, de 24 d'octubre.   
Per tot això, vista la proposta de la Direcció General d'Ordenació i Centres Docents, de data de 10 de maig de 2012, de conformitat amb esta, i en virtut de les competències que m'atribuïxen el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat i el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
Primer   
Autoritzar l'Escola de l'Esport de la Generalitat, com a centre públic promogut pel Consell Valencià de l'Esport, a impartir el bloc comú de les activitats de formació esportiva a les quals es referix la disposició transitòria primera del Reial Decret 1363/2007, de 24 d'octubre, pel qual s'establix l'ordenació general de les ensenyances esportives de règim especial.  
  
  
Segon   
La impartició del bloc comú de les activitats de formació esportiva a què es referix l'apartat primer es durà a terme segons el que disposa l'Orde EDU/3186/2010, de 7 de desembre, per la qual es regulen els aspectes curriculars, els requisits generals i els efectes de les activitats de formació esportiva, als quals es referix la disposició transitòria primera del Reial Decret 1363/2007, de 24 d'octubre.  
  
  
Tercer   
La present autorització serà aplicable a aquelles activitats de formació esportiva corresponents a les modalitats o especialitats esportives la implantació efectiva de les quals no s'haja dut a terme, i fins que això es realitze.  
  
Quart   
Esta autorització estarà supeditada, abans de l'inici de les activitats, a la verificació per part de les unitats competents de la Conselleria d'Educació, Formació i Ocupació, del compliment dels requisits d'espais, equipament i professorat establits per a la impartició del mencionat bloc.  
  
Quint   
Este acte administratiu produirà efectes des de l'endemà de ser publicat en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, podran recórrer els interessats, potestativament, en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir de l'endemà de la notificació de la resolució expressa del recurs de reposició o del dia en què este haja de considerar-se presumptament desestimat.  
  
València, 14 de maig de 2012.- La consellera: María José Catalá Verdet.